Hoe ’n mens ook al met die literatuur omgaan: onledend, beskrywend, vertolkend, vergelykend ... of jy die maatstaf van samehang en omvang aanlê, intrinsieke of transendente norme toepas – per slot van sake formuleer of impliseer jy ’n waardebepaling, tel jy, weeg jy.
Dit is die meesleurende verhaal van ’n vrou se stryd teen ongeneeslike smart, van haar soeke na haarself, en van die skugter, moedige treë – terug – na die hart van haar man.
Al wat hulle het, is mekaar en die dak oor hulle koppe. En hulle Volkswagen wat hulle moet wegvat Noorde toe as die groot moeilikheid kom.
’n Liefdesverhaal met ’n ongewone tema wat alle bewonderaars van Tryna du Toit se werk met gespanne aandag sal lees.
Toe dr. Martin Burger, een van die knapste snykundiges in die hospitaal waar Marie Cronjé ondermatrone is, op ’n dag vir haar vra om met hom te trou, is sy eers totaal uit die veld geslaan. Martin Burger was ’n wewenaar met ’n verlamde dogtertjie, Rykie vir wie Marie liefdevolle versorging moet gee ...
Weer eens slaag die skryfster daarin om ’n boeiende verhaal op te bou rondom die lewens van ’n gesin met uiteenlopende temperamente en behoeftes.
Die deftige ou huis was groot, met wit gewels en koel luike, omsluit met ’n wit ringmuur met stewige houthekke. Dit was ’n geskiedkundige ou opstal wat vertel het van ’n verlede, grasieus en gemaklik, van die tye toe die wit ringmuur ’n verskansing was teen roofdiere en ander gevare daar buite ... In die drukte van die moderne tyd het veel van die ou tradisies en gewoontes verlore gegaan, maar nie alles nie: Die hartlikheid, die gasvryheid het behoue gebly. Daar is ook ringmure van die hart en die gees wat selfs in die moderne dae behoue gebly het.
In die blaaie van hierdie boek kry ’n mens raad vir elke denkbare soort situasie. ’n Wye reeks onderwerpe word bespreek – van bankette tot begrafnisse tot buitelandse besoekers, van amptelike onthale tot spyskaarte tot die fyn kuns van ’n guns vra! Dit is ’n boek waarvoor daar op elke boekrak ’n plek ingeruim moet word. In die komplekse en vinnig veranderende wêreld van vandag is dit ’n onmisbare hulp.
’n Vrou wat nie opgewasse is teen die verantwoordelikhede en probleme van die huwelikslewe nie, en ’n man wat nog studeer en nie in staat is om sy finansiële verpligtinge na te kom nie – op hierdie tema is die boek gebaseer, een van die boeiendste verhale wat nog uit Tryna du Toit se pen gekom het.
Vir Ria de Wet het die wêreld meteens vol probleme geword. Ná haar egskeiding en ’n ander moeilike situasie besluit sy om met verlangse familie op ’n Karooplaas te gaan kennis maak. En so het sy op Towerwater aangekom: die plaas waarop glo ’n vloek gerus het. Op hierdie plaas sou Ria eindelik haar ware geluk vind, maar nie voordat skokkende gebeurtenisse plaasgevind het nie.
’n Boeiende liefdesverhaal waarin die ingewikkelde verhoudinge in die hoë sosiale kringe van die Goudstad op onoortreflike wyse deur een van die gewildste Afrikaanse skryfsters weergegee word.